**Active Directory I.**

**Előkészületek:**

* Állítsa vissza az **AD\_ALAP** pillanatképet a SERVER és a KLIENS virtuális gépeken!
* Ellenőrizze a virtuális gépek IP beállításait (**192.168.10.0 /24**; DNS)!
* Kapcsolja ki a tűzfalat a virtuális gépeken!
* **A feladat megoldásához az utolsó oldalon lévő táblázatban is találhatóak adatok!**

**Feladatok:**

1. Telepítse fel a DHCP kiszolgáló és az Active Directory működéséhez szükséges szerepköröket!
2. ***Készítsen pillanatképet a szerver jelenlegi állapotáról „init\_AD-DHCP” néven!***
3. Hozza létre az új tartomány első tartományvezérlőjét egy új erdőben.

(a DNS kiszolgálót az Active Directory szerepkör telepítse)!

1. Hozzon létre két szervezeti egységet a tartomány gyökerében (**igazgatas**, **kivitelezok**)!
2. Hozzon létre két szervezeti egységet a **kivitelezok**-ön belül (**programozok**, **gyartosor**)!
3. Hozza létre a megadott felhasználókat a megfelelő szervezeti egységekben!
4. Ellenőrizze a tartomány helyes működését, és léptesse be a tartományba a munkaállomást!
5. Állítsa be, hogy a felhasználóknak az első bejelentkezéskor ne kelljen megváltoztatniuk a jelszavukat!
6. Állítsa be, hogy a **kivitelezok** minden munkanapon, csak ***délelőtt 8*** és ***délután 4*** óra között léphessenek be a tartományba!
7. Állítsa be, hogy a **gyartosor** szervezeti egység tagjai **2 hétig** lehessenek tartományi felhasználók!
8. Állítsa be, hogy a **programozok** szervezeti egység tagjai csak a saját számítógépükről léphessenek be   
   a tartományba (a gép neve a felhasználói névvel megegyezik)!
9. Hozzon létre minden szervezeti egységben egy-egy csoportot, melynek tagjai a szervezeti egység felhasználói legyenek!
10. Készítsen egyéni mentett lekérdezést **prog** néven, melybe a **programozok** csoport tagjai kerüljenek!

pl. prog1, prog2, … *(objectcategory=person)(samaccountname=\*prog\*)*

1. Minden felhasználónak saját ***kezdőmappája*** legyen a kiszolgálón! Biztosítsa, hogy a felhasználók a munkaállomáson való bejelentkezéskor „***H***:” meghajtó betűjel alatt elérjék és csak nekik legyen hozzáférésük a mappához!
2. Biztosítsa a felhasználóknak a ***központi profil*** tárolását!
3. Hozzon létre egy megosztott mappát és biztosítsa, hogy csak a létrehozott csoportok érjék el   
   olvasási joggal!
4. Hozzon létre csoportonként egy-egy megosztott mappát és biztosítsa, hogy mindegyik mappát csak a megfelelő csoport érje el teljes jogosultsággal!
5. Csatlakoztassa fel a mappákat mindegyik felhasználónál **R:** és **W:** meghajtó betűjellel!
6. Telepítsen a szerverre egy **Canon Inkjet iP2700** típusú nyomtatót!
7. Ossza meg a nyomtatót úgy, hogy csak a **kivitelezok** **csoport** rendelkezzen nyomtatási joggal!
8. Csatlakozzon a megosztott nyomtatóhoz a jogosult felhasználók egyikénél és tesztelje a nyomtató helyes működését! *(pl. nyomtasson ki egy tetszőleges .txt állományt és keresse vissza a nyomtatási sorban)*

|  |  |
| --- | --- |
| **Active Directory** |  |
| Tartomány neve | zrt.hu |
| Szervezeti egységek neve | igazgatas, kivitelezok (programozok, gyartosor) |
| Globális csoportok nevei | megegyezik a szervezeti egységek neveivel |
| Felhasználók nevei | igazgato, prog1, prog2, gyarto1, gyarto2 |
| Munka könyvtár neve, helye | M:\KezdoMappak |
| Profil könyvtárak tárolása | P:\KozpontiProfilok |
| **Megosztott mappák** |  |
| Megosztott mappák tárolóhelye | M:\AD\_Mappak |
| a **csak olvasható** megosztású mappa | kozosMappa (megosztási név: rKozosMappa) |
| az **írható/olvasható** mappák | csoportonként a csoport nevére utaló névvel pl. wIgazgatas |

Szervezeti egységek, felhasználói csoportok, felhasználók

* igazgatas
  + igazgatas csoport
    - igazgato
* kivitelezok
  + kivitelezok
* programozok
  + programozok
    - prog1
    - prog2
* gyartosor
  + gyartosor
    - gyarto1
    - gyarto2