***IIS alapozó***

Előkészületek:

- Szüksége lesz egy **szerverre** és egy **kliensre**!

- Ellenőrizze, telepítse a **DNS** és az **IIS** szerepkört a szerveren!

- Törölje a már létrehozott, de már **nem használt** **DNS** **zónákat** és **IIS** **webhelyeket**!

Feladatok:

Tárhely szolgáltatást indít, és az első ügyfeleknek létrehozza a tárhelyeit!

1.A tárhelyek kezdőkönyvtárainak tárolásához hozzon létre egy **www** nevű mappát! (c:\inetpub\**www**)

Az ügyfelek kezdőmappái itt tárolódnak!

2. Az első ügyfelei **hét** *törpe* és **néhány** *harcos*.

A törpék a **torpek.hu**,

a harcosok a **harcosok.hu** domain nevet igényelték.

Hozza létre a megfelelő zónákat, és vegye fel a **www** alias neveket a zónákba!

Oldja meg, hogy a zónák a **www** előtag nélkül is elérhetők legyenek!

3. Hozza létre a két webhelyet úgy, hogy mindkét webhely elérhető legyen:

az egyik a **82**-es porton (*www.torpek.hu*),

a másik a **83**-es porton (*www.harcosok.hu*).

A nyitólap csak a **begin.html** lehessen!

4. Hozzon létre egy **pictures** nevű mappát a webhelyek könyvtárába, és keressen a helyhez illő képeket   
az Interneten, és töltse le ide!

5. Hozzon létre a webhelyeken nyitólapot!

A weblap tartalmazzon háttérszínt, címet **H1** címstílussal, és képet, amely a **pictures (kepek)** mappában van tárolva!

6. Hozzon létre a törpéknek (heten vannak) és a harcosoknak (ők is többen vannak) a saját webhelyükön a gyökér webhelyből nyílóan egy-egy mappát!

Készítsen **minden** mappába **nyitólapot** és ebben **linket** **a webhely kezdőoldalára**!

Készítsen linket **a nyitó oldalon**, amely ezen mappák nyitólapjára **mutat**!

A **törpék** és a **harcosok** nyitó lapjairól mutassanak linkek **egymás** webhelyeire!

7. Hozzon létre a **www** könyvtárban egy **adatok** nevű mappát!

Hozzon létre egy **data.txt** és egy **data.rtf** állományt ebben a mappában!

8. Hozzon létre egy virtuális könyvtárat az **adatok** mappára, **data** néven mind a két webhelyen, és engedélyezze   
a könyvtártallózást! Az .***rtf*** kiterjesztésű fájlok ***ne legyenek*** megjeleníthetőek!

C:\inetpub\www

\adatok

\data.txt

\data.rtf

\torpek\

begin.html

\pictures

\torpe1

\torpe2

…

\harcosok\

begin.html

\kepek

\harcos1

\harcos2

… .